jkorsvik/nowiki_second_scrape_merged huggingface dataset:
Caterham F1

«Lotus Racing» omdirigeres hit. For motorsportteamet som eksisterte fra 1954 til 1994, se Team LotusCaterham F1 Team (i 2010 kalt Lotus Racing og i 2011 Team Lotus) er et Formel 1-lag som debuterte i 2010-sesongen. Til tross for at Lotus Racing og det tidligere motorsportslaget Team Lotus nesten ikke har noen annen forbindelse enn navnet, sa lagsjef Tony Fernandes i 2010 at hvis laget skulle vinne, så ville det ikke vil bli Lotus Racings første seier, men Lotus' 80. seier.
Teamet fikk sjansen til å delta etter at BMW Sauber annonserte at de ville trekke seg ut av Formel 1 ved utgangen av 2009-sesongen. Sammen med Virgin Racing og Hispania Racing ble Lotus Racing et av de nye lagene i 2010-sesongen. De endte sin første sesong foran de to andre nye lagene på en 10.-plass i sammendraget, men fikk ingen poeng.
Før 2012-sesongen skiftet laget navn til Caterham F1 Team, etter en langvarig strid om rettighetene til Lotus-navnet. Samtidig skiftet det tidligere Renault F1 navn til Lotus F1.
I januar 2012 kunngjorde laget at de skulle flytte fra sitt opprinnelige hovedkvarter i Hingham, Norfolk til Leafield Technical Centre i Leafield, Oxfordshire. Flyttingen ble gjennomført i august samme år.2. juli 2014 kunngjorde Tony Fernandes og hans partnere at de hadde solgt teamet til et konsortium av investorer fra Sveits og Midtøsten. Den tidligere F1-føreren Christijan Albers erstattet Cyril Abiteboul som teamsjef. Teamnavnet, førerne og basen i Leafield ble beholdt.


== Fullstendige Formel 1-resultater ==
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Referanser ==


== Eksterne lenker ==
Offisielt nettsted 
(en) Caterham F1 Team – kategori av bilder, video eller lyd på Commons 
(en) Caterham F1 Team – galleri av bilder, video eller lyd på Commons
Tore Myrholt

Tore Myrholt (født 24. februar 1957) er direktør og seniorpartner i konsulentselskapet McKinsey & Co. 
Myrholt er utdannet siviløkonom fra Norges Handelshøyskole fra 1976 til 1980, og har tatt en MBA-grad fra Harvard Business School. Han har jobbet i McKinsey & Co i Norge siden 1982. Han var sjef for McKinsey Norden fra 1996 til 2003, og leder for avdelingen for Europa, Midtøsten og Afrika (EMEA) fra 2001 til 2007. Han har vært styremedlem i McKinseys globale styre fra 1998 til 2016, og formann i Directors Committee fra 2012-2016. 
Boka Hvem er hvem rangerte Myrholt som en av Norges ti mektigste anonyme maktpersoner. Han har i mange år vært Norges høyest betalte konsulent.


== Litteratur ==

(no) Publikasjoner av Tore Myrholt i BIBSYS


== Referanser ==


== Eksterne lenker ==
CV på Linkedin
Sven Garås

Sven Garås (født Sven Halvor Landsverk Garås, 19. oktober 1978 i Kongsberg) er en norsk artist, låtskriver og musikkprodusent med base i Oslo. Han har drevet DJD Lydstudio siden 2006.
Garås jobber med musikk innen flere sjangre under ulike navn. Han har skrevet sanger med norske låtskrivere som Hanne Sørvaag, Christian Ingebrigtsen, Simen Fjeld, Tommy Berre og Arne Moslåtten. Han har spesialisert seg innen pop og elektronisk musikk, men har også skrevet og produsert reklamemusikk for Nike, VG og Dagbladet. 
I 2010 satt han i juryen for kategorien elektronisk musikk for Spellemannprisen 2009.I 2006 ga Garås ut sin første singel som musiker. Det ble også laget en musikkvideo, regissert av Howie Arnstad. Handlingen utspilte seg på YouTube, ble filmet i New York og London og omhandlet en internettromanse. Videoen ble listet på ZTV gjennom sommeren 2007.
I 2007 ga Garås ut singelen «Choose to live» som også kom inn på spillelistene til de største radiostasjonene i landet, NRK P1 og P4. En ny musikkvideo ble laget, denne gang filmet i London og regissert av Max Shaw. I denne videoen spiller Garås mot modellen Zoe Szypillo.
I begynnelsen av 2008 deltok Garås i seminfinalen i Melodi Grand Prix i Kongsvinger hvor han fremførte sangen «I'm in love». Låten ble utgitt av Universal Music Norge. Dette året utga han også singelen «Baby Get Higher», en sang skrevet av Graham Stack, Mark Read og David Sneddon. Som produsent remikset han «Robot Song» av popartisten Margaret Berger sammen med DJ Jamie. Remiksen ble utgitt av Sony Music ble raskt plukket opp av Tiesto, som også spilte den i sitt eget radioshow på Radio 538.
I 2008 begynte Garås et samarbeide med Reidar Buskenes. Et resultat var blant annet en ny remiks av Margaret Bergers  radiohit «Samantha». Etter dette ble de kontaktet av Warner Music for å lage en remiks av «Sometimes» til Donkeyboy. Deres versjon kom inn på Norwegian Dance Charts, og ble utgitt internasjonalt i 2010 sammen med en remiks laget av Jason Nevins.
I 2010 ble albumet Hallingdølens kniv utgitt med artisten Per O Noss på selskapet Etnisk musikklubb. Albumet er i sin helhet produsert av Garås, og brorparten av låtene er også skrevet av Garås i samarbeid med musikeren. Prosjektet fikk til dels gode omtaler i norske aviser. Musikken ble beskrevet av Nils Kvamsdal 31. mai i papirutgaven av Avisa Hordaland som «Eit univers der han blandar tekno, elektropop og norsk folkemusikk i ei saling blanding...fungerer heilt ypparleg. Miksen mellom elektronikk og tradisjonelle instrument som munnharp og fele er gjort på ein skikkeleg måte.»
Samme år ga Garås ut også ut sitt pop-rock-album Choose to Live hvor han hentet singelen «Sommerlåt», den første singelen hvor han synger på morsmålet.


== Referanser ==


== Eksterne lenker ==
Sven Garås hjemmeside
Sven Garås på YouTube
Sven Garås på Soundcloud
Jørn Sørensen (fotballspiller)

Jørn Sørensen (født 17. oktober 1936 i Nibe i Danmark) er en dansk tidligere fotballspiller. Han spilte 31 kamper og scoret seks mål for Danmark og vant sølvmedalje under Sommer-OL 1960. Han startet karrieren hos den danske klubben KB før han ble utenlandsproff, først ved FC Metz i Frankrike så Greenock Morton og Glasgow Rangers i Skottland før AC Bellinzona i Sveits, som han også trente i to perioder.


== Referanser ==


== Eksterne lenker ==
(en) Jørn Sørensen – Olympedia 
(en) Jørn Sørensen – Sports-Reference (OL-resultater – arkivert) 
(en) Jørn Sørensen – national-football-teams.com 
(en) Jørn Sørensen – EU-Football.info 
(da) Jørn Sørensen – Dansk Boldspil-Union
Är du kär i mig ännu, Klas-Göran?

«Är du kär i mig ännu, Klas-Göran?» er en svensk sang, skrevet av Stig Anderson. Den ble en hit i 1959 i en innspilling med Lill Babs (Karusell K 307). Singlen solgte i mer en 125 000 eksemplarer og ble hennes første gullplate. Låten ble «det første gjennombruddet» for de begge.
Det eksisterer også en versjon med Ulla Bella Fridh med Göte Wilhelmsons orkester (Philips 421 531 PF), med en kunstlet, men uskyldig anspråksløshet som kan synes å gjøre sangen enda mer gripende.
Siw Malmkvist spilte i 1959 inn sangen på dansk med tittelen «Mon om du elsker mig stadig, Klaus-Jørgen?».
Ria Valk har spilt inn en nederlandsk versjon med tittelen «Hou je echt nog van mij Rockin' Billy».
Året etter at originalen ble utgitt gjorde Lill-Babs en oppfølger: «Kom tillbaka me'samma Klas-Göran» (Karusell KSEP 3206), med samme melodi og arrangement: leende saksofon, sordintrompeter og xylofon.Samme år ble en svarplate med Margareta Bienert utgitt: «Klas Göran återfunnen (Det var jag som tog hand om Klas-Göran») (Polydor NH 10896, 1960). Her ble originalens tretakters vals forvandlet til en firetakters quickstep uten spesielle effekter, bortsett fra lyden av Klas-Görans vedsaging i begynnelsen.En engelskspråklig versjon, «Just a Letter to Me You Won't Send» med Lill-Babs, ble utgitt på singlen Columbia 4-41918 i USA.


== Norske versjoner ==
C.C. Bøyesen har skrevet en norsk tekst til «Är du kär i mig ennu, Klas-Göran?» . Bøyesens versjon bærer tittelen «Er du gla' i meg ennå Karl Johan?».
Vidar Sandbeck har skrevet en norsk tekst til «Kom tillbaka me'samma, Klas-Göran». Sandbecks versjon heter «Kom tilbake til meg da, Karl Johan».


=== Innspillinger ===


== Referanser ==
Det etiopiske folks revolusjonære demokratiske front

Det etiopiske folks revolusjonære demokratiske front (amharisk: የኢትዮጵያ ሕዝቦች አብዮታዊ ዲሞክራሲያዊ ግንባር; forkortet til EPRDF etter den engelske versjonen Ethiopian People's Revolutionary Democratic Front) er den regjerende politiske koalisjonen i Etiopia. 
EPRDF består av fire politiske partier med bakgrunn i ulike regioner/folkegrupper.

Oromo Peoples' Democratic Organization (OPDO) fra oromoer
Amhara National Democratic Movement (ANDM) fra amharer
South Ethiopian Peoples' Democratic Front (SEPDF) fra Region for sørlige nasjoner, nasjonaliteter og folk
Tigrayan Peoples' Liberation Front (TPLF) fra tigreanerePartiene/koalisjonen har vunnet overveldende seire ved parlamentsvalgene i 1995, 2000, 2005 og 2010. Mange av opposisjonspartiene har imidlertid boikottet valgene, mens andre opposisjonspolitikere har vært arrestert, fordrevet eller på andre måter hindret i å stille til valg.
Opposisjonen i Etiopia er delt, men finnes fortsatt, og de opererer til stadighet sammen på det politiske plan. EPRDF sine to viktigste motstandere i valget som var i 2005 var Koalisjonen for samhold og demokrati og United Ethiopian Democratic Forces, som begge også er koalisjoner av flere forskjellige opposisjonspartier. 
Den langvarige etiopiske statsministeren (1992-2012) Meles Zenawi tilhørte Tigrayan Peoples' Liberation Front, mens hans etterfølger Hailemariam Desalegn tilhører Southern Ethiopian People's Democratic Movement.


== Eksterne lenker ==
Offisielt nettsted
Tigrayan Peoples’ Liberation Front

Tigrayan Peoples' Liberation Front (TPLF, «Folkefronten for frigjøringen av Tigray») er et politisk parti i Etiopia, og inngår i den regjerende politiske koalisjonen Ethiopian People's Revolutionary Democratic Front. 
Partiet har sin basis i folkegruppen tigreanere, og har også alle setene i delstatsforsamlingen i Tigray. Det ble stiftet i 1974 som Association of Progressives from Tigray Nation, og hadde en sentral rolle i den etiopiske borgerkrigen da det marxistiske ettpartistyret ble avsatt i 1991. Etiopias mangeårige statsminister Meles Zenawi tilhørte dette partiet.
Leif Erik Forberg

Leif Erik Forberg (født 1950) er en norsk programleder kjent fra TV og radio. Han er blant annet kjent for å ha ledet tv-programmet Komplottet på TV3. Han har utover dette hatt en lang radio-karriere.
Forberg startet karrieren i Harstad Tidende 1971–1972, deretter frilans for Nordlys ved Harstad-kontoret. I 1975 begynte han i NRK Troms. Han ble fast ansatt i 1978 og ble noe senere tilknyttet P2, hvor han blant annet var med på å dra i gang aktualitetsprogrammet Her og nå. Han hadde også noen programlederoppdrag på TV for NRK, blant annet ungdomsprogrammet Flimra. I 1993 gikk han over til TVNorge for å ta over programlederjobben i Casino, og i 1996 gikk han til TV3 for å lede underholdningsprogrammet Komplottet. Fra 1999 til 2005 var han programleder på P4, deretter Kanal24 og fra 2017 på Radio Vinyl. Han pensjonerte seg i 2023.I 2012 fikk han Årets hederspris under Prix Radio for sin lange karriere i norsk radio.I 1974 hadde han en liten birolle i filmen Under en steinhimmel.


== TV-program ==
Melodi Grand Prix 1990 (NRK) (1990)
Eurovision Song Contest (NRK) (kommentator) (1993)
Casino (TVNorge) (187 programmer) (1993–1996)
Komplottet (TV3) (1996–1998)
Mayday Mayday (TV3) (1998)


== Referanser ==


== Eksterne lenker ==
(en) Leif Erik Forberg på Internet Movie Database
Helge Stalsberg

Helge Stalsberg (født 7. oktober 1932 i Oslo) er en norsk lege, professor i medisin og universitetsrektor.
Stalsberg var overlege ved Patologisk-anatomisk laboratorium ved Regionsykehuset i Tromsø (nå UNN). Han var og professor i medisin (morfologi) ved Universitetet i Tromsø fra 1972. Han ble valgt til rektor ved universitetet i 1981, og satt i stillingen til 1985. Han har vært konsulent for Verdens helseorganisasjon (WHO) i fagfeltet brystkjertelkreft.


== Eksterne lenker ==
(no) Publikasjoner av Helge Stalsberg i BIBSYS
International Baby Food Action Network

International Baby Food Action Network (forkortet til IBFAN), består av flere offentlige interessegrupper som arbeider over hele verden for å redusere spedbarnsdødelighet og unge barns sykelighet og alt for tidlige død. 
I 1998 mottok IBFAN en Right Livelihood Award for sitt humanitære arbeid i en lengre periode. IBFAN har ofte blitt hedret for sitt engasjement og sine effektive kampanjer i en periode på nesten tjue år for rettighetene til nybakte mødre hvis de velger å amme sine babyer.
IBFANs mål er blant annet å forbedre helse og velvære til nyfødte babyer og små barn, deres mødre og hennes familier gjennom f. eks. vern, fremme og støtte mødrenes amme-prosess og optimal fôring av spedbarn. IBFAN formidler også de mange helsemessige fordelene ved at mødrene velger å gi morsmelk til barna sine, samtidig som de fraråder mødre å høre på feilinformasjonen og de stadige løgnene fra kommersielle selskaper som fremmer morsmelk-erstatninger. 
IBFAN sine syv prinsipper er: 

Retten til at spedbarn overalt skal ha det høyeste nivå av helse.
Retten til at familier, og da særlig kvinner og barn, skal få tilstrekkelig med næringsrik mat som de trenger for å kunne overleve.
Retten til at nybakte kvinner skal kunne amme selv hvis de ønsker dette, og å gjøre velinformerte valg angående riktig ernæring for spedbarn.
Retten for at kvinner skal få tilgang til full støtte for å få til en vellykket amming.
Retten til at alle mennesker overalt på jorden skal få tilgang til alle nødvendige helsetjenester som oppfyller deres grunnleggende menneskelige behov.
Retten til at helse-arbeidere og forbrukere av helsetjenester skal være fri for kommersielt press.
Retten til at folk skal kunne organisere seg i internasjonal solidaritet for å kunne å sikre endringer som skal beskytte og fremme deres grunnleggende helse.
Elvedin Džinič

Elvedin Džinič (født 25. august 1985 i Zavidovići) er en slovensk fotballspiller som for øyeblikket spiller for den slovenske klubben NK Maribor og for det slovenske herrelandslaget som forsvarsspiller.


== Klubbkarriere ==
Džinič startet sin karriere i ungdomsavdelingen til NK Maribor og kom inn på førstelaget i 2002/2003-sesongen, men uten å få spille noen kamper. Han debuterte i PrvaLiga den 30. april 2005 i en kamp mot ND Koper, og fikk i de to neste sesongene mer spilletid. I 2006/2007-sesongen spilte han 22 kamper og scoret to ganger, og i sesongen etter fikk han 25 kamper og tre scoringer.
I 2008/2009-sesongen var han med på å vinne det slovenske seriemesterskapet med Maribor etter å ha spilt 27 kamper og scoret seks mål.  


== Landslagskarriere ==
Džinič har til gode å debutere for Slovenia, men han ble kalt inn i den slovenske troppen på høsten 2009 og satt på innbytterbenken i VM-kvalifiseringskampen mot Polen og playoff-kampen mot Russland, men uten å få spilletid i noen av kampene. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Elvedin Džinič – FIFA 
(en) Elvedin Džinič – UEFA 
(en) Elvedin Džinič – Transfermarkt 
(en) Elvedin Džinič – WorldFootball.net 
(en) Elvedin Džinič – FootballDatabase.eu 
(en) Elvedin Džinič – Soccerway 
(en) Elvedin Džinič – FBref 
(en) Profil på Fifa World Cup 2010
(en) Spillerprofil på Det Slovenske fotballforbund (NZS) også tilgjengelig på Slovensk.
Mauring

Mauring er en gammel teknikk for å tette mindre lekkasjer i trebåter etter at båten er satt på vannet.
Man maurer en båt ved å slippe ut sagflis eller lignende i vannet under båten. Når flisa flyter opp vil den bli sugd inn i sprekker og utettheter, og på den måten tette lekkasjene. Mauring er en vanlig teknikk i forbindelse med utsett når trebåter har ligget på land og treverket har tørket, dersom lekkasjene er for store til at båten trutner på rimelig tid.
I praksis er det enkelt å maure en båt ved å feste en tom blikkboks på en lang list, fylle boksen med sagflis, holde hånden for åpningen og føre boksen opp-ned ned i vannet. Deretter føres lista innunder båten før man bikker lett på den, slik at sagflisa sprer seg som en «sky» i vannet under skroget.
Opprinnelsen til uttrykket «mauring» er at man i gammel tid brukte en maurtue i stedet for sagflis i vannet under båten.
Hans A. Meyer

Hans Abraham Meyer (født 30. juli 1865 i Nord-Rana i Nordland, død 8. september 1926 i Mo i Rana) var en norsk handelsmann. 
Hans A. Meyer arvet firmaet L. A. Meyer i Mo i Rana etter sin far og gjorde det til ett av de ledende i Nord-Norge. Han var også opptatt av samfunnsspørsmål og kultur. Han var stifter av Helgeland Skogselskap. I en artikkel i Tidens Tegn i 1918 foreslo han å opprette  «et nord-norsk akademi» i Tromsø som svar på mangelen på embets- og bestillingsmenn i Nord-Norge. For dette forslaget regnes han som initiativtaker til  Universitetet i Tromsø som ble opprettet femti år senere.


== Referanser ==


== Litteratur ==
Axel Coldevin: Hundre års handel i Nord-Norge : L.A. Meyer, Mo i Rana : 1854-1954 Mo i Rana 1954
Ole-Eirik Lerøy

Ole-Eirik Lerøy (født 9. desember 1959) er en norsk leder i fiskerinæringen. 
Lerøy er utdannet ved BI 1980-1985I. Fra 1991 var han styreleder i fiskerifamiliebedriften Lerøy Seafood Group, inntil han solgte seg ut av selskapet i 2008. Fra 1998 til 2005 var han styreleder i Eksportutvalget for fisk. Fra 2006 - 2011 var han styreleder i Fiskeri- og havbruksnæringens landsforening (FHL), nåværende Sjømat Norge. I januar 2010 ble han styreformann i Marine Harvest da Svein Aaser trakk seg.


== Referanser ==
Christl Kvam

Christl Kvam (født 2. juli 1962 i Øvre Årdal) er en norsk politiker (H), sykepleier, samfunnsøkonom og tidligere fylkesmann.


== Biografi ==
Kvam er utdannet sykepleier på Ullevål sykepleierhøgskole i 1986 og siviløkonom fra Norges Handelshøyskole i 1991.Hun har jobbet som personalsjef i Gudbrandsdalens Uldvarefabrik og Lillehammer kunnskapspark, før hun i 2002 ble valgt til leder av fagforbundet Akademikerne, en stilling hun hadde frem til 2008. Deretter ble hun regiondirektør i NHO Innlandet. 14. november 2014 ble utnevnt til fylkesmann i Oppland etter Kristin Hille Valla. Hun var fylkesmann i Oppland fra 1. februar 2015 til hun i januar 2016 ble utnevnt til statssekretær. I 2015 var hun leder av regjeringens ekspertutvalg for karriereveiledning.
Kvam var statssekretær for arbeids- og sosialminister Anniken Hauglie fra 8. januar 2016 til 5. august 2019.Hun gikk deretter inn i stillingen som kommunedirektør i Hamar kommune.Hun er gift og har tre barn. Hun er bosatt på Biri i Gjøvik kommune. 


== Referanser ==


== Eksterne lenker ==
(no) Christl Kvam hos Norsk senter for forskningsdata
Nikoloz Gilauri

Nikoloz Nika Gilauri (georgisk: ნიკოლოზ [ნიკა] გილაური, født 5. februar 1975) var Georgias statsminister. Han inntok stillingen 20. februar 2009 og gikk av i juli 2012. Før det var han landets energiminister, finansminister og visestatsminister.
Branko Ilič

Branko Ilič (født 6. februar 1983) er en slovensk tidligere fotballspiller.


== Klubbkarriere ==
Ilič startet sin fotballkarriere i den lokale klubben NK Olimpija Ljubljana, hvor han gikk gradvis gjennom akademiet før han fikk sin debut for klubben i 2003 mot FC Koper. Etter at Olimpija fikk økonomiske problemer forlot han klubben i januar 2005 og dro videre til NK Domžale, hvor han kun spilte i 18 måneder. I januar 2007 ble han lånt ut til spanske Real Betis, og ble samtidig den første sloveneren som spilte for klubben. Hans første kamp for Betis kom i kvartfinalen i den spanske cupen mot rivalen Sevilla FC.
Den 4. februar 2007 fikk han sin første seriekamp i La Liga mot Athletic Bilbao, hvor han blant annet bidro med målgivende pasning til Robert i 2-1-seieren. Etter å ha imponert for Betis gjennom vinteren og våren ble Ilič kjøpt opp av klubben for 1,5 millioner euro på sommeren 2007. Han fikk bare tre kamper under 2008/2009-sesongen, mye grunnet signeringen av SL Benficas Nélson, og klubben endte på nedrykksplass.
Den 6. september 2009 dro han videre på utlån til FC Moskva for ett år, men sent i januar 2010 ble han frigitt av Betis, noe som gjorde at lånekontrakten ble sagt opp. Den 10. mars signerte han under på en toårskontrakt med Lokomotiv Moskva.


== Landslagskarriere ==
Ilič fikk sin landslagsdebut for Slovenia den 18. august 2004 i en vennskapskamp mot Serbia og har siden spilt over 35 kamper for landet sitt. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Branko Ilič – FIFA 
(en) Branko Ilič – UEFA 
(jp) Branko Ilič – J.League Data 
(en) Branko Ilič – Transfermarkt 
(en) Branko Ilič – national-football-teams.com 
(en) Branko Ilič – WorldFootball.net 
(en) Branko Ilič – FootballDatabase.eu 
(en) Branko Ilič – Soccerway 
(en) Branko Ilič – EU-Football.info 
(en) Branko Ilič – FBref 
(en) Spillerprofil på Det Slovenske fotballforbund (NZS) også tilgjengelig på Slovensk.
Fredericia–Aarhus-banen

Fredericia–Aarhus-banen er en dansk jernbanestrekning mellom Århus og Fredericia. Den ble innviet 4. oktober 1868, og i 1929 hadde hele strekningen fått dobbeltspor.
Linjen er del av den Østjyske Længdebane, som går mellom Padborg og Fredrikshavn.


== Linjekart ==


== Litteratur ==
Eisenbahn- und Verkehrsatlas von Europa, J. J. Arnd, Leipzig 1897.


== Eksterne lenker ==
Banedanmark Netredegørelsen 2014 Bilag 3.1A Baner i Danmark
Kaw-Liga (sang)

«Kaw-Liga» er en amerikansk sang med melodi og tekst av Hank Williams og Fred Rose. Hank Williams with The Drifting Cowboys spilte den inn i Nashville, 23. september 1952. Singlen ble utgitt posthumt i januar 1953 av MGM Records med katalognummer K11466.«Kaw-Liga» er en sang om en Wooden Indian, Kaw-Liga, som forelsker seg i en «indian maid over in the antique store», men forteller henne ikke om det, for som teksten sier:

«Too stubborn to ever show a sign,
Because his heart was made of knotty pine».Den indianske jomfruen venter på at han skal signalere sin hengivenhet til henne, men han enten nekter eller er ikke fysisk/følelsesmessig i stand (tolkningene varierer) til å tale, den stoiske indianeren av den populære stereotypen.På grunn av sin stahet fortsetter Kaw-Ligas kjærlighet å være ubesvart, og Hank Williams, sangens forteller/vokalist klager:

«Poor ol Kaw-Liga, he never got a kiss,
Poor ol Kaw-Liga, he don't know what he missed,
Is it any wonder that his face is red?
Kaw-Liga, that poor ol' wooden head.»Sangen slutter med at den indianske jomfruen blir kjøpt og tatt bort fra antikkhandelen av en kunde, og etterlater seg Kaw-Liga til å lengte sterkt etter henne.
Coverversjoner av sangen har blitt gjort av Boxcar Willie, Johnny Cash, Loretta Lynn, Roy Orbison, Marty Robbins, Charley Pride og Hank Williams Jr..
Avantgardebandet The Residents har gjort tallrike coverversjoner av denne sangen og erstattet den opprinnelige backingmusikken med basslinjen til Michael Jacksons «Billie Jean».


== Norsk versjon ==
Thor Norås har skrevet en norsk tekst. På norsk bærer den også tittelen «Kaw-Liga».


=== Innspilling ===
Kari Pedersen med Harald, Truls og «The Ranchers». Utgitt på EP-platen Philips 421 654 i 1960


== Referanser ==